Document ID: 31994R1054

ΚΑΝΟΝΙΣΜΟΣ (ΕΚ) αριθ. 1054/94 ΤΗΣ ΕΠΙΤΡΟΠΗΣ της 5ης Μαΐου 1994 σχετικά με τις λεπτομέρειες της οικονομικής παρακολούθησης των προγραμμάτων που εγκρίνονται βάσει του κανονισμού (ΕΟΚ) αριθ. 2080/92 του Συμβουλίου για τη θέσπιση κοινοτικού καθεστώτος ενισχύσεων των μέτρων για τα δάση στον τομέα της γεωργίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2080/92 του Συμβουλίου της 30ής Ιουνίου 1992 για τη θέσπιση κοινοτικού καθεστώτος ενισχύσεως των μέτρων για τα δάση στον τομέα της γεωργίας (1), και ιδίως το άρθρο 7,
Εκτιμώντας:
ότι, βάσει της αποφάσεως 88/377/ΕΟΚ του Συμβουλίου της 24ης Ιουνίου 1988 που αφορά τη δημοσιονομική πειθαρχία (2), και ιδίως το άρθρο 6, η Επιτροπή υποχρεούται να εφαρμόσει ένα αποτελεσματικό σύστημα έγκαιρης προειδοποίησης για την τήρηση της γεωργικής κατευθυντήριας γραμμής 7 ότι πρέπει να καθιερωθεί ένα αξιόπιστο σύστημα οικονομικής παρακολούθησης και εφαρμογής του κανονισμού (ΕΟΚ) αριθ. 2080/92 το οποίο θα επιτρέπει τις ενέργειες στο πλαίσιο του συστήματος έγκαιρης προειδοποίησης της δημοσιονομικής πειθαρχίας, καθώς και να εκτιμάται η εξέλιξη των δαπανών που επιβαρύνουν τους μελλοντικούς προϋπολογισμούς λόγω του πολυετούς χαρακτήρα ορισμένων αναλήψεων υποχρεώσεων που λαμβάνονται στο πλαίσιο των προγραμμάτων που εγκρίνονται βάσει του κανονισμού (ΕΟΚ) αριθ. 2080/92 οι οποίες με τον τρόπο αυτό συνεπάγονται δαπάνες που επιβαρύνουν τον κοινοτικό προϋπολογισμό κατά τη διάρκεια πολλών ετών 7 ότι, για το σκοπό αυτό, το σύστημα της οικονομικής παρακολούθησης πρέπει να βασίζεται επί των ατομικών αναλήψεων υποχρεώσεων που λαμβάνονται στο πλαίσιο των προγραμμάτων που εγκρίνονται βάσει του κανονισμού (ΕΟΚ) αριθ. 2080/92 και επί βραχυχρονίων προβλέψεων οι οποίες ενημερώνονται τακτικά 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Δασικής Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κράτη μέλη ανακοινώνουν στις 30 Απριλίου και στις 31 Οκτωβρίου κάθε οικονομικού έτους, σύμφωνα με τον πίνακα που περιλαμβάνεται στο παράρτημα Ι και διακρίνοντας, ενδεχομένως, μεταξύ των περιοχών του στόχου 1 και των άλλων περιοχών, τις πληροφορίες σχετικά με την κατάσταση εφαρμογής του καθεστώτος βάσει του κανονισμού (ΕΟΚ) αριθ. 2080/92.
Οι πληροφορίες αυτές πρέπει να περιέλθουν στην Επιτροπή το αργότερο εντός 60 ημερών μετά από τις ημερομηνίες αυτές.
Άρθρο 2
Τα κράτη μέλη ανακοινώνουν επίσης στην Επιτροπή, ανά τρίμηνο, τις προβλέψεις επί των δαπανών βάσει του κανονισμού (ΕΟΚ) αριθ. 2080/92 σύμφωνα με τον πίνακα που περιλαμβάνεται στο παράρτημα 2.
Οι προβλέψεις αυτές πρέπει να περιέλθουν στην Επιτροπή στις 31 Μαρτίου, 30 Ιουνίου, 30 Σεπτεμβρίου και 31 Δεκεμβρίου αντιστοίχως. Κατ' εξαίρεση η πρώτη κοινοποίηση εκ μέρους των κρατών μελών των προβλέψεων των δαπανών, σύμφωνα με τον πίνακα του παραρτήματος 2, πρέπει να περιέλθει στην Επιτροπή 30 ημέρες ύστερα από την έναρξη της ισχύος του παρόντος κανονισμού.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαΐου 1994.

Labels: 12
2
19
6